**顯無邊佛土功德經**

**大唐三藏法師玄奘譯**

**如是我聞。一時薄伽梵在摩揭陀國閑寂法林。坐妙菩提金剛堅固無量妙寶共所莊**

**嚴紅蓮華臺師子座上。與十不可說俱胝那庾多百千佛土極微塵數大菩薩俱。及諸天人**

**。阿素洛等。無量大眾。前後圍繞**

**爾時會中。有一菩薩摩訶薩。名不可思議光王。承佛威神。從坐而起。頂禮佛足**

**。合掌恭敬。而白佛言。世尊。諸佛國土。時分莊嚴。有勝劣不。佛言。善男子。我**

**此索訶世界。釋迦牟尼佛土一劫。於極樂世界無量光佛土。為一晝夜。極樂世界一劫**

**。於袈裟幢世界金剛堅固歡喜佛土。為一晝夜。袈裟幢世界一劫。於不退輪音世界極**

**妙圓滿紅蓮敷身佛土。為一晝夜。不退輪音世界一劫。於絕塵世界法幢佛土。為一晝**

**夜。絕塵世界一劫。於明燈世界師子佛土。為一晝夜。明燈世界一劫。於妙光世界遍**

**照佛土。為一晝夜。妙光世界一劫。於難超世界身放法光佛土。為一晝夜。難超世界**

**一劫。於莊嚴世界一切神通慧光王佛土。為一晝夜。莊嚴世界一劫。於鏡輪世界月覺**

**佛土。為一晝夜。善男子。如是世界。展轉漸增。滿十不可說俱胝那庾多百千佛土極**

**微塵數世界佛土。最後世界。佛土一劫。於蓮華德世界賢德佛土。為一晝夜。於彼世**

**界。諸菩薩眾。修治殊勝普賢行地。善男子。如諸世界晝夜漸增。如是諸佛壽量身相**

**。菩薩世界莊嚴亦爾。由彼有情福轉增故。若有善男子善女人。聞此顯示無邊佛土功**

**德法門。歡喜信重。受持讀誦。如理思惟。廣為他說。臨命終時。十方佛土。無量諸**

**佛。皆現其前。慰喻讚美。令其增進無量善根。隨願往生諸佛淨國。乃至無上正等菩**

**提。於生生中。常憶宿命。修菩薩行。速得圓滿。時薄伽梵。說此經已。不可思議光**

**王菩薩摩訶薩。并諸天人。阿素洛等。一切眾會。聞佛所說。皆大歡喜。信受奉行**